СТОГОДИШНИНАТА ОТЪ ОБЕСВАНЕТО 
НА САЛИХАГА, 


За живота и управлението на прочутия родопски 
войвода и деребей Салихага Смоленски мнозина 
знаять. Неговит подвизи и самовластно управление, 
и особено трагичниятъ му край сж станали леген- 
дарни и пословични въ народната паметь, и неговата 
„управия“ ще се предава отъ поколЪние на поколЪ- 
ние още дълги години напредъ. Но малцина ще да 
сж си спомнили, че сега се изминаха точно сто го- 
дини отъ неговата трагична смърть. Той е единъ го- 
лЪъмъ родопски герой и съ силенъ по замахъ и ми- 
съль българинъ, подобно на Момчила и Деспоть Слава, 


та би трЪбвало по нЪкой начинъ да се отбележи това. 
Защото тъй наречената „Салихагова управия“ е едно 
впохално явление за времето си, понеже той още 
тогава, преди повече отъ сто години, е -„живЪлъ и 
прокарвалъ въ всички линии на управлението си 
своето българско народностно съзнание. Общиятъ 
духъ и настроение на онова време се характеризи- 
рать въ следнитЪ само думи на Аговицата къмъ Ка- 
лина, които чухме преди малко, а именно: : 
2 Намъ са ле върисе разликати, пъкъ 
сърдцаса ни са адночни! в : 

За това именно съзнание и народностна. идеоло- 
гия Салихага се намәрилъ неудобенъ като упра- 
вникъ на Родопската область отъ тогавашнитЪ турски 
власти и даже опасенъ за цЪлостьта на държавата 
имъ, и затова съ хитра измама билъ привлЪченъ въ 
Гюмюрджина и обесенъ. ПричинитЪ, които се сочатъ 
за това: че билъ въ враждебни отношени съ другия 
голбмъ родопски българинъ мохамеданинъ и неговъ 
сватанакъ Агушаа, съ когото дЪлили мегданъ, кой 
да вземе деребейлика, че АджиаговитЪ синове оть 
Смилянъ „ровили“ и искали да го свалятъ отъ упра- 
влението, затова, че убилъ баща имъ, неговъ братъ, 
страшния главатарь на хайти и кърджалии Аджиага, 
и най-сетне, че Царвуланъ кехая оть с. Момчиловци, 
оскърбенъ. отъ това, че хвърлилъ сина му въ прочу- 
тата урва — сегашния водопадъ, за нЪкои неморални 
деяния, отишелъ чакъ въ Цариградъ да се оплаква и 
привлЪкълъ вниманието на султана съ запаленъ ман- 
галъ на главата си, сж само външни причини, които 
нЪмать нищо общо съ истинската вина и на които 
не би могла да се изгради една смъртна присжда за 
Салихага. Истинската причина за това е съвсемъ. 
друга, а тя има своитЪ корени дълбоко въ душата на 
Салихага. Тая причина е чисто племенна, — пле- 

- менната ненависть на турцитЬ къмъ единъ свои едно- 
вфрецъ, у когото виждали чужди за тЪхъ мисли, чув- 
ства и настроения. Той се е наричалъ и подписвалъ 
преди всичко „войвода“, една чисто българска титла, 
която се вижда въ много документи отъ негово време. 
Третиралъ е на досущъ еднакви начала българитЪ отъ 
тоя край, и мохамедани и християни, безъ да дава 
преднина или какво да е предпочитание на еднитЪ 
или другитЪ, като въ всички линии на управление е 
подчертаваль тЪхната племенна единность. И си сж 
живЪли и християни и мохамедани съвмЪстно и за- 
дружно като сжщински братя. Такова едно явление, 
естествено, не могло да се одобрява отъ турцитЪ. Та 

по тая именно причина се търсила дълго време вън- 
шна вина или подтикъ да бжде той сваленъ или от- 
страненъ отъ управлението. Накрай и това е било 
постигнато отъ гюмюрджинския мютесарифъ Еминъ 
бей, който подъ предлогъ да му даде награди и отли- 
чия го извикалъ въ Гюмюрджина и, следъ почести и 
уважения, една нощь джелати го нападнали на сънь 
и обесили въ самия конакъ. 

Тоя случай и ефектътъ отъ него направили по- 
тресно впечатление, и родопското население, което се 
почувствувало обезглавено отъ своя вождъ и закрил- 
никъ, го запаметило въ редъ легенди, спомени, пре- 
дания и пЪсни. 

Точниятъ день на Салихаговото обесване не се 
знае, но знае се, че е било въ края на 1838 година. 
Като споменъ за тая стогодишнина смЪтамъ, че на- 
пълно умЪстно ще е да се отбележи тя, ако не съ 
друго, то поне съ рецитиране на неговата чудно ху- 
бава народна пЪсень, която народътъ му е стъкмилъ 
и картинно възсъздалъ крайнитЪ сцени отъ неговия 
животь, да се изпЪятъ нЪколко стиха. ПЪсеньта 
е следната. 

„Салихага“ и „Аговицата“ 


